రాజ్కోట్: జాతిపిత మహాత్మాగాంధీకి బాల్యంలో విద్యాబుద్దులు నేర్పిన ఆల్ఫ్రెడ్ ఉన్నత పాఠశాల త్వరలోనే మూతపడనుంది. రాజ్కోట్లో పేరెన్నికగల ఈ విద్యాసంస్థను మూసివేయాలంటూ గుజరాత్ ప్రభుత్వం ఆదేశాలు జారీ చేసింది. ఇప్పటికే అందులో చదువుకుంటున్న 150 మంది విద్యార్థులకు టీసీలు ఇచ్చేశారు. కరణ్జింగ్జీ హైస్కూల్లో విద్యాభ్యాసం చేసేలా విద్యార్థులకు ఏర్పాట్లు చేశారు. మోహన్దాస్ గాంధీ హైస్కూల్గా వ్యవహరిస్తున్న ఆల్ఫ్రెడ్ హైస్కూల్ను మహాత్మాగాంధీ మ్యూజియంగా మార్చేందుకు సన్నాహాలు జరుగుతున్నాయి.ఇందుకోసం రూ. 12 కోట్లు వెచ్చించనున్నట్టు గుజరాత్ ప్రభుత్వం గతేడాది నోటిఫికేషన్ కూడా విడుదల చేసింది. మ్యూజియంగా మలచటానికి, స్కూలు నిర్వహణకు సరిపడినంత స్థలం ఉండడంతో ఈ పాఠశాల అధికారుల దృష్టిని ఆకర్షించింది. బ్రిటీష్ పరిపాలనా కాలంలో కెర్నెల్ సింగ్ ఈ పాఠశాలను ప్రారంభించారు. 1853 అక్టోబర్ 17న ప్రారంభించిన ఈ స్కూలును తొలుత రాజ్కోట్ ఇంగ్లీష్ స్కూల్గా వ్యవహరించగా... క్రమంగా ఇక్కడ పూర్తిస్థాయి హైస్కూల్ విద్య ప్రారంభమైంది. 1868నాటికి దీనిని రాజ్కోట్ హైస్కూల్ అని పిలవగా... 1907 నాటికి ఆల్ఫ్రెడ్ హైస్కూల్గా వ్యవహారంలోకి వచ్చింది. 1947లో భారత దేశానికి స్వాతంత్ర్యం సిద్ధించిన తర్వాత ఈ స్కూలుకు మహాత్మాగాంధీ గౌరవార్థం... మోహప్దాస్ గాంధీ హైస్కూల్గా నామకరణం చేశారు. గాంధీజీ తన 18 యేట 1887లో గ్రాడ్యుయేషన్ పట్టాపొందారు.
rajcot: jaatipita mahaatmaagaandhiika baalyamlo vidyaabuddulu nerpina alfred unnata paatasaala twaralone moothapadanundi. rajcotlo paerennikagala ee vidyaasamsthanu moosiveyaalantuu gujarat prabhutvam aadesaalu jaarii chesindi. ippatike andulo chaduvukuntunna 150 mandi vidyaarthulaku teaseelu ichesaaru. karanjingji haiscoollo vidyaabhyaasam chesela vidyaarthulaku erpaatlu chesaru. mohandas gaandhi haiscoolga vyavaharistunna alfred haiskuulnu mahatmagandhi musionga maarchenduku sannaahaalu jarugutunnaayi.indukosam roo. 12 kotlu vechinchanunnattu gujarat prabhutvam gatedadi notification kuudaa vidudala chesindi. musionga malachataaniki, skoolu nirvahanaku saripadinanta sthalam undadamtho ee paatasaala adhikaarula drushtini aakarshinchindi. british paripalana kaalamlo kernel sing ee paatasaalanu praarambhinchaaru. 1853 actober 17na praarambhinchina ee skoolunu toluta rajcot ingleesh schoolga vyavaharinchagaa... kramangaa ikkada puurtisthaayi haiscool vidya praarambhamaindi. 1868naatiki deenini rajcot haiscool ani pilavagaa... 1907 naatiki alfred haiscoolga vyavahaaramloki vachindi. 1947loo bhaarata deshaniki swaatantryam siddhinchina tarvaata ee skooluku mahatmagandhi gouravaartham... mohapdas gaandhi haiscoolga namakaranam chesaru. gandhiji tana 18 yeta 1887loo graduation pattaapondaaru.